
תאריך: 13.4.2011
לכבוד

גב' מריה שפירא

רכזת תחנות דלק 

המשרד להגנת הסביבה - מחוז דרום
בדוא"ל: Marias@sviva.gov.il 
שלום רב,
הנדון: חוות דעת לסקר קרקע ולתוכנית לסקר קרקע משלים, תחנת 'דלק' עומרים, באר שבע
מצ"ב חוו"ד לסקר קרקע הכולל תוכנית לסקר קרקע משלים, בתחנת 'דלק' עומרים בבאר שבע, שהוגש לבדיקתנו. 

לנוחיותך, פרטנו את המכותבים והמכתב מנוסח בלשון דרישה של המשרד. מכאן שניתן לדעתנו לשלוח את חוות הדעת לחברת הדלק / יועץ בתיקונים קלים אם ידרשו.

מנכ"ל, אנטרה ג'י. אי. סי. בע"מ

דוא"ל: michal@enterra-gec.com
העתקים:

דר' יעל מייסון, רא"ג שפכי תעשייה, דלקים וקרקעות מזוהמות, המשרד להגנת הסביבה, ת"א

מר אורי שלהב, ממונה קרקעות מזוהמות, המשרד להגנת הסביבה, ת"א

שלום רב,

הנדון: חוות דעת לסקר קרקע ולתוכנית לסקר קרקע משלים, תחנת 'דלק' עומרים, באר שבע
[1] לודן, מרץ 2011 "סקר קרקע משלים, תחנת דלק עומרים, באר שבע"
[2] תגובתנו לממצאי סקר גז הקרקע ולתוכנית סקר הקרקע מתאריך 21.7.2010
[3] לודן, פברואר 2010 "דוח סקר גז קרקע פאסיבי, בשיטת Beacon, תחנת דלק עומרים, באר שבע"

[4] המשרד להגנת הסביבה, הנחיות אגף שפכי תעשייה, דלקים וקרקעות מזוהמות לתכנון וביצוע סקרי קרקע ושיקום קרקע מזוהמת בתחנות דלק (יולי 2009)

סיכום דרישות והנחיות
תוכנית סקר הקרקע המשלים מאושרת בכפוף להנחיות בסעיף 4.

יש להודיע לח"מ שבועיים טרם ביצוע הסקר.
הסקר שיוגש יכלול את המידע החסר המפורט בסעיף 1.

הליקויים שנמצאו בתחנה (סעיף 2) יתוקנו מיידית. תיעוד התיקונים יוגש לח"מ. 
1. כללי
· התחנה הוקמה בסוף שנות ה-70, והיא ממוקמת בדרך חברון 2, באר שבע, באזור מסחר ותעשייה ובסמוך לשתי תחנות דלק נוספות.
· התחנה ממוקמת באזור בעל רגישות הידרוגיאולוגית נמוכה (אזור סכנה ב'1 במפת אזורי סכנה למקורות מי תהום).
· חתך הקרקע בתחנה מורכב משכבת לס (עד לעומק של כ-9 מ'), תחתיה מסלע קירטוני וחווארי של חבורת הר הצופים. 
· בתחנה 2 חוות מיכלים. בצפון התחנה קיימת חווה ישנה הכוללת מיכל אחד (95) פעיל ו-3 מיכלים מושבתים (2 של נפט ו-1 של 95). בדרום התחנה קיימת חווה חדשה הכוללת 2 מיכלים (סולר ו-98) פעילים ומיכל מושבת אחד (נפט). מיכלי התחנה בעלי דופן מתכת בודדת. 
· בתחנה 4 פיאזומטרים, 2 לכל חוות מיכלים (פיאזומטרים 1-P ו-2-P בחווה הישנה ו-3-P ו-4-P בחווה החדשה). פיאזומטרים חדשים הותקנו במאי 2009. במהלך תקופת הניטור בפיאזומטרים החדשים (5/2009-2/2011) נצפה ריכוז גבוה רק ב-3-P בחודש יולי 2009 (ריכוז VOC's של 117 ppm). ריכוזים של כ-40 ppm נמדדו בספטמבר 2009 ב-3-P וב-4-P.
· בבדיקות אטימות משנים 2005-6 נמצאו המיכלים וצנרות המילוי והניפוק תקינים, למעט מיכל 1T וצנרת המילוי של מיכל T-סולר. מיכל 1T נמצא תקין בבדיקה חוזרת ומיכל T-סולר הוסב לפריקה ישירה. בבדיקות אטימות משנים 2009-2011 נמצאו המיכלים וצנרותיהם תקינים, למעט מיכל 3T המושבת. 
· בחפירות תעלות ניקוז (עומק של כ-0.5 מ') והתקנת מפריד (עומק של כ-1 מ') באפריל 2009 לא נמצאו ריכוזי TPH גבוהים מערכי הסף.
· בסקר הגז הפאסיבי מפברואר 2010 נמצאו ריכוזי TPH ו-BTEX גבוהים יחסית בשתי חוות המיכלים ואזורי פריקתם. 
המידע הבא חסר או שלא דווח: 
1.1. בהתאם להוראות הממונה על מניעת זיהום מים מדלקים מתאריך 14.3.2011, ובמסגרת בדיקות תקופתיות יש לבצע בדיקות אטימות עד יולי 2011. בנוסף, בהצהרות השבתת המיכלים שצורפו לסקר, לא נרשם שם המיכל (?!), כך שלא ניתן לשייך את ההצהרות למיכלים.
1.2. צויין בסקר כי הותקנה מע' הגנה קטודית בנובמבר 2010 – יש לצרף אסמכתא.
1.3. בהתאם לדרישות קודמות (סימוכין 2), עדיין חסר מידע על אטימות שוחות המנפקות ועל קידוחי מים בסביבת התחנה.
1.4. חסר טופס משמורת למדגמי הקרקע ותעודות מעבדת מכון הנפט ששימשה לבקרה.
2. ממצאי הסיור
בסיור שנערך בתחנה ע"י צוות מחברת אנטרה ג'י. אי. סי. בע"מ בתאריך 6.4.2011, נמצאו הליקויים הבאים:

2.1. נראו דליפות סביב מיכל הסולר ופתח מישוב האדים בחוות המיכלים הדרומית. בנוסף, פתח מיכל הסולר אינו אטום (תמונה 1) – יש להחליף את מכסה פתח מיכל הסולר, ולבטן גם את המשטח שתחת פתח המישוב ולהסדיר את ניקוזו למשטח הפריקה.
2.2. פיאזומטר 3-P אינו פקוק ואינו מסומן (תמונה 2), גם פיאזומטרים 1-P ו-2-P אינם מסומנים – יש לפקוק ולסמן את שמם.   
2.3. דרום משטח התידלוק אינו אטום ותשטיפים יכולים לזרום אל מחוץ לשטח התחנה (תמונה 3) – יש לאטום את אזור זה ולהסדיר את הניקוז לתעלה. 
תמונה 1 – נזילות סביב מיכל הסולר ופתח מישוב האדים, בחוות המיכלים הדרומית

   תמונה 2 – פיאזומטר 3-P אינו פקוק ואינו מסומן                   תמונה 3 – דרום משטח תידלוק

3. ממצאי סקר הקרקע 
3.1 סקר הקרקע כלל 6 קידוחים אשר נקדחו לעומק של 4.5-9 מ', מהם נאספו דגימות כל מטר וחצי.
3.2 מיקומי קידוחים ק-3-6, כפי שצויין בסקר, הוסטו ממיקומם בתוכנית המאושרת. הקידוחים הוסטו בכ-2 מ' ממיקומם המאושר.  
3.3 ממצאי ששת קידוחי הקרקע מצביעים על זיהום דלק ליד מנפקת הנפט המבוטלת וחוות המיכלים הדרומית (רק בקידוח ק-1).  בקידוח ק-1 נמצאו ריכוזי TPH הנעים בין כ-2,800 מ"ג לק"ג לכ-5,900 מ"ג לק"ג בעומק של כ-3-6 מ'. 
3.4 קידוח ק-1 נקדח בעומקים 6-9 מ' עם ספירלה (הוחלף מ-DP). בשל ערכי ה-PID הגבוהים במדגמי עומקים 7.5 מ' ו-9 מ' ושיטת הדיגום קיים חשד לזיהום גם בעומקים אלו.
4. הנחיות ודרישות להמשך הטיפול
ההמלצה לבצע 3 קידוחים נוספים עבור תיחום הזיהום ליד מנפקת הנפט המבוטלת וחוות המיכלים הדרומית מאושרת בכפוף להנחיות האגף ולהנחיות הבאות:  
4.1 תוכנית סקר הקרקע המשלים לא פורטה למעט מיקום הקידוחים, ולכן ולמען הסר ספק סקר הקרקע המשלים יתבצע לפי תנאי סקר הקרקע שהוגש ובהתאם לתנאים המפורטים בסימוכין 4, ביניהם: 
4.1.1 הקידוחים יקדחו בשיטת DPT לעומק של כ-9 מ' ו/או עד להגעה למסלע, כאשר מדגמי קרקע בלתי מופרים ייאספו כל כמטר וחצי.
4.1.2 לכל מדגם יירשם תיאור ליתולוגי ויתבצעו בדיקות שדה (כולל בדיקת VOC's במכשיר PID נייד).
4.1.3 בהתאם לסוג מקור הזיהום, בכל קידוח לפחות 2 מדגמים יבדקו ל-TPH, DRO-TPH ו-ORO-TPH, ולפחות בדיקה אחת ל-BTEX ו-MTBE (למדגם החשוד כמזוהם ביותר). 
4.2 שיטות הבדיקה יהיו בהתאם לרשימת השיטות המאושרות בסימוכין 4 (שיטת 5021EPA אינה מאושרת לבדיקת תוספי דלק). לביצוע בדיקה בשיטה שאינה מופיעה ברשימה, יש לקבל אישור מראש אגף שפכי תעשייה וקרקעות מזוהמות. 
4.3 שיטת הקדיחה והדיגום יתבצעו בהתאם להנחיות בסימוכין 4, כלומר אם הקרקע לא חדירה לקדיחה בשיטת DP (בשל צרורות חלוקים) ניתן להשתמש בספירלה אך יחד עם דוגם לאיסוף מדגם בלתי מופר.    
4.4 התוכנית שתוגש תכלול את המידע החסר המפורט בסעיף 1.
בברכה,

העתק:

דר' יעל מייסון, רא"ג שפכי תעשייה, דלקים וקרקעות מזוהמות, המשרד להגנת הסביבה, ת"א

מר אורי שלהב, ממונה קרקעות מזוהמות, המשרד להגנת הסביבה, ת"א

דר' אריה פיסטינר, ממונה על מניעת זיהום מים מדלקים
גב' מיכל לסקוב, יועצת, אנטרה ג'י. אי. סי. בע"מ

